
ΕΛΛΗΝΙΚΗ ΔΗΜΟΚΡΑΤΙΑ                                        

      ΝΟΜΟΣ ΕΥΒΟΙΑΣ               

ΔΗΜΟΣ ΔΙΡΦΥΩΝ-ΜΕΣΣΑΠΙΩΝ

	Προμήθεια ψυγείου για τις ανάγκες του γραφείου «ΒΟΗΘΕΙΑ ΣΤΟ ΣΠΙΤΙ» 
Ενδ. Προϋπολογισμός:  315,00€ 
Υπ αριθμ Μελέτη: 52/2026
CPV 39711100-0  με τίτλο «Ψυγεία και καταψύκτες»



ΜΕΛΕΤΗ ΥΠ ΑΡΙΘΜ:  52/2026
Προμήθεια ψυγείου

 για τις ανάγκες του γραφείου «ΒΟΗΘΕΙΑ ΣΤΟ ΣΠΙΤΙ»
ΣΥΝΟΛΟ ΕΝΔΕΙΚΤΙΚΟΥ ΠΡΟΥΠΟΛΟΓΙΣΜΟΥ: 315,00€ με ΦΠΑ 24%
ΠΕΡΙΕΧΟΜΕΝΑ:

1. Τεχνική Έκθεση

2. Ενδεικτικός Προϋπολογισμός

3. Τεχνικές Προδιαγραφές

4. Συγγραφή Υποχρεώσεων

Ψαχνά,  8 Σεπτεμβρίου  2026
ΤΕΧΝΙΚΗ ΕΚΘΕΣΗ

Η παρούσα προμήθεια αφορά την αγορά ενός (1) ψυγείου για την κάλυψη των αναγκών του Γραφείου ΒΟΗΘΕΙΑ ΣΤΟ ΣΠΙΤΙ  του Δήμου Διρφύων – Μεσσαπίων. Η προμήθεια κρίνεται αναγκαία, καθώς στο πλαίσιο λειτουργίας της υπηρεσίας «Βοήθεια στο Σπίτι» εξυπηρετούνται ωφελούμενοι, κυρίως ηλικιωμένα άτομα και άτομα που αντιμετωπίζουν προβλήματα υγείας, για τους οποίους απαιτείται η υποστήριξη και η ασφαλής διαχείριση των φαρμακευτικών τους αναγκών. Για τη διασφάλιση της ορθής φύλαξης των φαρμάκων που απαιτούν συντήρηση σε ελεγχόμενη θερμοκρασία, είναι απαραίτητη η ύπαρξη κατάλληλου ψυκτικού εξοπλισμού στον χώρο του Γραφείου.

Η ύπαρξη ψυγείου θα επιτρέψει την ασφαλή και οργανωμένη προσωρινή φύλαξη των φαρμακευτικών σκευασμάτων των ωφελούμενων που απαιτούν ψύξη, σύμφωνα με τις προβλεπόμενες από τον κατασκευαστή συνθήκες συντήρησης, συμβάλλοντας στη διατήρηση της ποιότητας και της καταλληλότητάς τους. Η ανάγκη αυτή είναι ιδιαίτερα σημαντική για την προστασία της υγείας των ωφελούμενων, καθώς η μη τήρηση των απαιτούμενων συνθηκών φύλαξης δύναται να επηρεάσει την καταλληλότητα και την αποτελεσματικότητα ορισμένων φαρμακευτικών προϊόντων.

Η προμήθεια κρίνεται επίσης σκόπιμη, διότι θα συμβάλει στην εύρυθμη λειτουργία του Γραφείου «Βοήθεια στο Σπίτι», στην καλύτερη οργάνωση και διαχείριση των φαρμακευτικών σκευασμάτων που προορίζονται για τους ωφελούμενους και, πρωτίστως, στην παροχή ασφαλέστερων και ποιοτικότερων υπηρεσιών κοινωνικής φροντίδας. Παράλληλα, η ύπαρξη αποκλειστικού ψυκτικού εξοπλισμού για τον συγκεκριμένο σκοπό εξασφαλίζει κατάλληλες συνθήκες φύλαξης και αποτρέπει την ακατάλληλη αποθήκευση των φαρμάκων μαζί με άλλα είδη.

Η παρούσα προμήθεια θα ανατεθεί με τη διαδικασία της απευθείας ανάθεσης σύμφωνα με τις διατάξεις του Ν.4412/16 και, ιδίως, του άρθρου 118. Κριτήριο ανάθεσης είναι η πλέον συμφέρουσα από οικονομική άποψη προσφορά βάσει τιμής. Η εκτιμώμενη αξία της σύμβασης ανέρχεται στο ποσό των 315,00€ με Φ.Π.Α. 24%, και θα βαρύνει τον Α.Λ.Ε 055.3120902.002 «Λοιπός Εξοπλισμός για Κοινωνικές Δομές του Δήμου» με σχετική εξειδίκευση πίστωσης με Απόφαση της ΔΕ. 
Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV), η ανωτέρω υπηρεσία ταξινομείται με CPV 39711100-0  με τίτλο «Ψυγεία και καταψύκτες».

Ο  ΑΝ. ΠΡΟΙΣΤΑΜΕΝΟΣ

ΚΟΙΝΩΝΙΚΗΣ ΠΟΛΙΤΙΚΗΣ, ΠΑΙΔΕΙΑΣ, ΑΘΛΗΤΙΣΜΟΥ & ΤΟΥΡΙΣΜΟΥ

ΕΝΔΕΙΚΤΙΚΟΣ 
ΠΡΟΥΠΟΛΟΓΙΣΜΟΣ

	A/A
	ΕΙΔΟΣ
	Μ.Μ.
	ΠΟΣΟΤΗΤΑ
	ΤΙΜΗ ΜΟΝ.
	ΣΥΝΟΛ ΤΙΜΗ

	1
	ΨΥΓΕΙΟ  
	ΤΕΜ.
	1
	254,03
	254,03

	ΣΥΝΟΛΙΚΗ ΤΙΜΗ ΧΩΡΙΣ ΦΠΑ
	254,03

	ΦΠΑ 24%
	60,97

	ΣΥΝΟΛΙΚΗ ΤΙΜΗ ΜΕ ΦΠΑ
	315,00

ΤΕΧΝΙΚΕΣ ΠΡΟΔΙΑΓΡΑΦΕΣ
· Τύπος Εγκατάστασης Ελεύθερο

· Ενεργειακή Κλάση E

· Δίπορτο – συμβατικό  
· Χρώμα/Φινίρισμα Inox

· Εγγύηση συσκευής τουλάχιστον 4 έτη, 

· Συνολική Χωρητικότητα 197 (lt)τουλάχιστον
· Συρτάρια ψύξης 1 

· Ράφια Πόρτας Κατάψυξης 1 διαφανή
· Συντήρηση 4 ράφια, 1 συρτάρι.

Το προμηθευόμενο είδος θα είναι καινούργιο και αμεταχείριστο. 

ΣΥΓΓΡΑΦΗ ΥΠΟΧΡΕΩΣΕΩΝ

Άρθρο 1_Αντικείμενο της παρούσας μελέτης

Η παρούσα προμήθεια αφορά την αγορά ενός (1) ψυγείου για την κάλυψη των αναγκών του Γραφείου ΒΟΗΘΕΙΑ ΣΤΟ ΣΠΙΤΙ  του Δήμου Διρφύων – Μεσσαπίων. Η προμήθεια κρίνεται αναγκαία, καθώς στο πλαίσιο λειτουργίας της υπηρεσίας «Βοήθεια στο Σπίτι» εξυπηρετούνται ωφελούμενοι, κυρίως ηλικιωμένα άτομα και άτομα που αντιμετωπίζουν προβλήματα υγείας, για τους οποίους απαιτείται η υποστήριξη και η ασφαλής διαχείριση των φαρμακευτικών τους αναγκών. Για τη διασφάλιση της ορθής φύλαξης των φαρμάκων που απαιτούν συντήρηση σε ελεγχόμενη θερμοκρασία, είναι απαραίτητη η ύπαρξη κατάλληλου ψυκτικού εξοπλισμού στον χώρο του Γραφείου.
Η ύπαρξη ψυγείου θα επιτρέψει την ασφαλή και οργανωμένη προσωρινή φύλαξη των φαρμακευτικών σκευασμάτων των ωφελούμενων που απαιτούν ψύξη, σύμφωνα με τις προβλεπόμενες από τον κατασκευαστή συνθήκες συντήρησης, συμβάλλοντας στη διατήρηση της ποιότητας και της καταλληλότητάς τους. Η ανάγκη αυτή είναι ιδιαίτερα σημαντική για την προστασία της υγείας των ωφελούμενων, καθώς η μη τήρηση των απαιτούμενων συνθηκών φύλαξης δύναται να επηρεάσει την καταλληλότητα και την αποτελεσματικότητα ορισμένων φαρμακευτικών προϊόντων.

Άρθρο 2 _ Ισχύουσες διατάξεις

Η προμήθεια αυτή θα εκτελεσθεί σύμφωνα με τις διατάξεις:

· Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε με τον Ν.4782/2021 και με τις έως σήμερα τροποποιήσεις.

· Τις διατάξεις του ν. 5321/26 (ΦΕΚ 114/20.07.2026 τεύχος Α') με τις διατάξεις του οποίου, μεταξύ άλλων, τροποποιείται ο Κώδικας Τοπικής Αυτοδιοίκησης (ν.5314/2026).

· Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».

· Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων  ΟΤΑ Α’ βαθμ.»

· Του Ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».

· Του Ν.4605/2019

Άρθρο 3. Συμβατικά στοιχεία.

Συμβατικά στοιχεία της προμήθειας κατά σειρά ισχύος είναι:

• Η Πρόσκληση.

• Η εγκεκριμένη μελέτη της προμήθειας (που περιλαμβάνει την τεχνική περιγραφή, το τιμολόγιο μελέτης, τις τεχνικές προδιαγραφές, τον προϋπολογισμό της προμήθειας και την συγγραφή υποχρεώσεων).

• Η οικονομική προσφορά του αναδόχου

Άρθρο 4. Νομικό πλαίσιο. Η προμήθεια θα εκτελεστεί σύμφωνα με τους όρους της πρόσκλησης του Ν. 4412/2016 με τη διαδικασία της απευθείας ανάθεσης. 
 Άρθρο 5. Κριτήριο ανάθεσης Κριτήριο ανάθεσης είναι η πλέον συμφέρουσα τιμή από οικονομική άποψη προσφορά αποκλειστικά βάσει τιμής, επί της τιμής του Ενδεικτικού Προϋπολογισμού της Υπηρεσίας. Η προσφερόμενη τιμή είναι σταθερή καθ’ όλη τη διάρκεια της σύμβασης και δεν αναπροσαρμόζεται. Προσφορά που θέτει όρο αναπροσαρμογής, απορρίπτεται ως απαράδεκτη. Προσφορά που δεν προκύπτει με σαφήνεια η προσφερόμενη τιμή ή δεν δίδεται ενιαία τιμή απορρίπτεται ως απαράδεκτη. 
Άρθρο 6. Διάρκεια Σύμβασης Η διάρκεια της σύμβασης για την προμήθεια μέχρι την 30/12/2026.

Άρθρο 7. Προσφορά-Τιμές Οι ενδιαφερόμενοι πρέπει να υποβάλουν προσφορά για το σύνολο της μελέτης. Οποιαδήποτε αλλαγή τιμών από την πλευρά του προμηθευτή θα απορρίπτεται ως απαράδεκτη και αντίθετη στους όρους της σύμβασης. 
Άρθρο 8. Μεταφορά - Παράδοση των υλικών. Ο προμηθευτής υποχρεούται να διαθέσει τα απαιτούμενα για την προμήθεια μεταφορικά μέσα και το απαιτούμενο εργατοτεχνικό προσωπικό για την φορτοεκφόρτωση και μεταφορά εντός των χώρων που θα υποδείξει η υπηρεσία, βαρύνουν αποκλειστικά τον προμηθευτή και με δαπάνη του ιδίου. Ο προμηθευτής είναι υποχρεωμένος να λάβει τα κατάλληλα μέτρα για την σωστή μεταφορά και παράδοση του αγαθού, μέχρι και την ολοκλήρωση της προμήθειας και γενικά με κάθε απαιτητή δαπάνη για την πλήρη και έντεχνη εκτέλεση της προμήθειας. Ευθύνεται δε προσωπικώς αυτός μονάχα (προμηθευτής) αποκλειόμενης ρητώς και απολύτως κάθε ευθύνης του Δήμου για τα κατά τη διάρκεια της εκτελέσεως της συμβάσεως ατυχήματα ή βλάβες που μπορεί να συμβούν στο πάσης φύσεως προσωπικό του ή σε τρίτους από οποιοδήποτε λόγο ή αιτία και υποχρεούται να καταβάλει κάθε θετική και αποθετική ζημιά που τυχόν ήθελε προκύψει κατά την εκτέλεση της προμήθειας.
Άρθρο 9. Παραλαβή. Η παραλαβή διενεργείται από την αρμόδια Επιτροπή Παραλαβής παρουσία του αναδόχου ή εκπροσώπου του. Εάν κατά την παραλαβή διαπιστωθεί απόκλιση από τις συμβατικές τεχνικές προδιαγραφές, η επιτροπή παραλαβής μπορεί να προτείνει ή την τέλεια απόρριψη ή τη μερική αυτής ή την αντικατάσταση των κατασκευαστικών ή λειτουργικών ανωμαλιών. Εάν ο ανάδοχος δεν συμμορφωθεί προς τις προτάσεις της επιτροπής, εντός της από της ίδιας οριζόμενης προθεσμίας, ο Δήμος δικαιούται να προβεί στην τακτοποίηση τούτων σε βάρος και για λογαριασμό του αναδόχου και κατά τον πλέον πρόσφορο για τις ανάγκες και τα συμφέροντα αυτού τρόπο.  
Άρθρο 10. Πληρωμή. Απαραίτητη προϋπόθεση για την εξόφληση κάθε τιμολογίου (ηλεκτρονικού σύμφωνα με την κείμενη νομοθεσία) είναι η προσκόμιση στο Λογιστήριο του Δήμου των απαιτούμενων δικαιολογητικών σύμφωνα με την κείμενη νομοθεσία, ανάλογα με τα εκδιδόμενα παραστατικά του αναδόχου, με έκδοση χρηματικού εντάλματος πληρωμής, συνοδευόμενο από τα νόμιμα δικαιολογητικά και τις προβλεπόμενες από το νόμο κρατήσεις. Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ’ όλη την διάρκεια ισχύος της εντολής.
 Άρθρο 11. Φόροι – Τέλη – Κρατήσεις Ο ανάδοχός, σύμφωνα με τις ισχύουσες διατάξεις, βαρύνεται με όλους ανεξαιρέτως του φόρους, τέλη, δασμούς και εισφορές υπέρ του Δημοσίου, Δήμων και Κοινοτήτων ή τρίτων που ισχύουν σύμφωνα με την κείμενη νομοθεσία. 
Άρθρο 12. Επίλυση διαφορών Οι διαφορές που θα προκύψουν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

ΤΕ ΗΛΕΚΤΡΟΛΟΣ ΜΗΧΑΝΙΚΟΣ

	Ο ΑΝ.  ΔΙΕΥΘΥΝΤΗΣ Δ/ΣΗΣ

ΚΟΙΝΩΝΙΚΗΣ ΠΟΛΙΤΙΚΗΣ, ΠΑΙΔΕΙΑΣ, ΑΘΛΗΤΙΣΜΟΥ & ΤΟΥΡΙΣΜΟΥ

ΝΙΚΟΛΑΟΣ ΚΟΚΚΑΛΑΣ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

